[{"text_idx": "#000001", "text": "U\u0308hel ebatavaliselt soojal jaanuari pu\u0308hapa\u0308eval kogunes 31 Davinesi fa\u0308nni Rummu karja\u0308a\u0308ri, et kogeda Eestimaa su\u0308gis-talvist ilu kogu oma hiilguses. Miks? Et vo\u0303tta ette \u201cMatk Parmasse\u201d!"}, {"text_idx": "#000002", "text": "\u201cI Sustain Beauty\u201d on Davinesi u\u0308ks su\u0308damlikumaid projekte juba aastast 2014. Selle eesma\u0308rk on po\u0308o\u0308rata ta\u0308helepanu u\u0308hiskonna sotsiaalsetele valupunktidele, kunstile, ilule, loodusele, keskkonnasa\u0308a\u0308stlikkusele, taaskasutusele ja muudele pa\u0308riselt olulistele teemadele. Aastal 2020 on Davines vo\u0303tnud suuna na\u0308idata ja taasavastada imelisi kohti u\u0308le maailma. Selle u\u0308he osana oleme vo\u0303tnud Davines Eesti meeskonnaga ette 12 matkast koosneva teekonna la\u0308bi kaunite Eesti paikade."}, {"text_idx": "#000003", "text": "\u201cMatk Parmasse\u201d on po\u0303nev vo\u0303istluslik loodusma\u0308ng juuksuritele ja nende so\u0303pradele, mis toimub 12 korda aastas. Koosto\u0308o\u0308s HikingEstoniaga matkatakse u\u0308hiselt 6-12 km pikkustel matkaradadel, et \u201csattuda\u201d imelisse Eesti loodusesse, kuulata po\u0303nevat infot meie vaatamisva\u0308a\u0308rsustest ning veeta u\u0308ks imeline pa\u0308ev koos va\u0308rskes o\u0303hus. Davinesi salongidel on vo\u0303imalus no\u0308. koguda kilomeetreid, et u\u0308hiselt saavutada 2496km \u2013 ta\u0308pne vahemaa Davines Eesti Tallinna kontorist kuni Davinesi Villagesse, Parmas Itaalias. Salong, kes kaasab ko\u0303ige enam matkajaid ning kogub seela\u0308bi ka ko\u0303ige rohkem kilomeetreid, vo\u0303idab reisi kahele Davinesi koju Parmasse!"}, {"text_idx": "#000004", "text": "Esimesel matkal Rummus oli distansiks 9 km ja osalejaid 31. Rummu lummab igal aastaajal oma kristallselge vee ja ebaharilike vaadetega. Matkajuht Heiki ra\u0308a\u0308kis po\u0303nevaid lugusid endisel vangla territooriumil toimunud seikadest ning kostitas matkaliste ko\u0303htu vana hea piparmu\u0308nditee ja Komeedi kommidega. Matka lo\u0303ppedes ootas ko\u0303iki tublisi osalejaid imemaitsev soe supp ja bussita\u0308is paljaid poolakaid. Tervitused A\u0308marisse!"}, {"text_idx": "#000005", "text": "U\u0308hiselt kogutud 279km on meid u\u0308hiselt viinud juba u\u0308le La\u0308ti Piiri imearmsa UPMALAS ku\u0308la a\u0308a\u0308rde."}, {"text_idx": "#000007", "text": "Ja\u0308rgmine matk ootab meid ees imelises Taevaskojas pu\u0308hapa\u0308eval, 23. veerbuaril. Registreeri ennast matkale SIIN!Hoia meie matkadel silma peal meie Facebooki lehel: "}]